burgasdotpro/wikipedia huggingface dataset:
Ahmed Abdallah Abderemane

Ahmed Abdallah Abderemane (, * 12. jún 1919, Domoni, Komory – † 27. november 1989, Moroni, Komory) bol komorský politik a prezident Komorskej federatívnej islamskej republiky.
V období, keď boli Komorské ostrovy francúzskou kolóniou, pôsobil ako ich zástupca vo francúzskom Senáte (1959 – 1975). V rokoch 1973 – 1975 bol predseda autonómnej vlády, po vyhlásení samostatnosti 6. júla 1975 sa stal na necelý mesiac ich prvým prezidentom. 3. augusta 1975 bol zvrhnutý vojenským prevratom, keď vládu prevzal najskôr Said Mohamed Jaffar a vzápätí Ali Soilih. Ahmed Abdallah z exilu vo Francúzsku zorganizoval ďalší prevrat a 28. októbra 1978 sa vrátil na prezidentský post, na ktorom vydržal až do roku 1989, kedy bol zavraždený pri neúspešnom pokuse o štátny prevrat.
Abd Alláh ibn Abbás

Abd Alláh ibn Abbás (iné mená a prepisy pozri nižšie; *? - †687 alebo 688, Táif, dnešná Saudská Arábia) bol arabský islamský teológ. Bol členom rodu Abbásovcov a bratanec proroka Mohameda. Pripisuje sa mu prvý komentár ku Koránu a považuje sa za priekopníka jeho kritickej analýzy. Patrí k významným cirkevným autoritám.
Meno.
Jeho meno znie عبد الله بن عبّاس. To možno prepísať napr. ako Abd Alláh ibn Abbás, Abdalláh ibn 'Abbás, cAbd Alláh ibn cAbbás. Namiesto slova ibn môže byť v prepisoch slovo bin.
Jeden variant tohto mena je Abd Alláh ibn al-Abbás, inými prepismi: Abdalláh ibn al-'Abbás, cAbd Alláh ibn al-cAbbás. Namiesto slova ibn môže byť v prepisoch slovo bin.
Iný variant je Ibn Abbás (arab. písmom ابن عبّاس), iné prepisy: Ibn 'Abbás, Ibn cAbbás.
Majstrovstvá sveta v interkrose

Majstrovstvá sveta v interkrose je najvyššie medzinárodné podujatie národných družstiev v interkrose, ktoré riadi Medzinárodná interkrosová federácia (FIIC). Jeho dejiny siahajú do roku 1999, kedy sa v Belgicku konali prvé majstrovstvá sveta, vtedy len v mužskej kategórii. O 2 roky neskôr sa v Taliansku konali spoločné majstrovstvá sveta mužov a žien. Od roku 2006 prebiehajú s 2-ročnou periodicitou. Dominujú v nich tímy Česka a Kanady.
Sandvík

Sandvík (vyslovuje sa [sanvʊik], faesky: "Sandy Bay") je najsevernejšia dedina ostrova Suðuroy na Faerských ostrovoch. Nachádza sa na severnej strane plytkého fjordu. Dedina sa do roku 1913 volala Hvalvík (veľrybie pobrežie). Pretože existovala ďalšia dedina s rovnakým názvom čo spôsobovalo zmätok, dedina zmenila svoj názov na Sandvik, čo bolo jej pôvodné meno z vikinských čias.
Dejiny.
Sandvik je miesto, kde bol zavraždený vodca Vikingov Sigmundur Brestisson pri jeho pokuse o útek pred Tróndurom Í Gotuom. Po jeho dlhej plavbe z ostrova Skúvoy Sigmundur konečne dorazil na breh a vyčerpaný si myslel, že je v bezpečí. Vtedy sa však na bezmocne ležiaceho Sigmundura vrhol Torgrímur Evil (Zlý) a zabil ho pre zlatý náramok, ktorý nosil na ruke.
V roku 1349 bola dedina opustená pre epidémiu čiernej smrti. Od roku 1816 je osada opäť osídlená.
Doprava.
Sandvik je napojený na sieť ciest ostrova prostredníctvom 1 500 metrov tunela, ktorý sa tiahne horami od roku 1969. Tunel má len jeden jazdný pruh a odstavné plochy, kde sa autá môžu odstaviť, aby nechali prejsť vozidlá v protismere. Tunel sa nachádza v horách na južnej strane, na opačnej strane ako je osada, ktorá sa nachádza na severnej strane zálivu.
Budovy a zaujímavé miesta.
Kostol.
Kostol Sandvíku bol postavený v roku 1840 vo Froðbe. V roku 1856 bol presunutý do Tvøroyri, pretože tu žilo viac obyvateľov, aby bol nakoniec v roku 1908 premiestnený do Sandvíku, pretože v Tvøroyri postavili nový a väčší.
Húsið uttan Ánna – Historický dom a múzeum.
V centre dediny je malé múzeum s názvom Húsið uttan Anna (Dom pri rieke). Nachádza sa v tradičnom faerskom dome z roku 1866. Dom má strechu z trávy.
Ásmundarstakkur – morský útes.
Úzka cesta vedie od Sandvíku na západné pobrežie, kde hniezdi na útesoch mnoho morských vtákov. Tu sa nachádza Ásmundarstakkur, 97 metrov vysoký morský útes, ktorý je domovom pre alky a ďalších morských vtákov.
CHK CSK VVS

CSK VVS Samara je hokejový klub zo Samary v Rusku, ktorý hrá Ruskú vyššiu ligu ľadového hokeja – skupina stred.
Omega-oxidácia

Omega-oxidácia alebo ω-oxidácia je alternatívny spôsob oxidácie mastných kyselín, odlišný od omnoho známejšej beta-oxidácie. Z označenia je zrejmé, že dochádza k oxidácii na uhlíku ω (teda na „poslednom uhlíku“) miesto bežnej oxidácie na β-uhlíku. V typickom prípade ide o veľmi minoritnú dráhu pre oxidáciu stredne dlhých mastných kyselín (s dĺžkou 10 – 12 uhlíkov). Do popredia sa ω-oxidácia dostáva vtedy, keď je β-oxidácia narušená. U stavovcov sa enzýmy pre ω-oxidáciu nachádzajú prevažne v endoplazmatickom retikule pečeňových a obličkových buniek.
Reakcie ω-oxidácie sa dajú zhrnúť do troch krokov:
Po dokončení týchto troch krokov môže byť mastná kyselina napríklad pripojená (akýmkoľvek koncom) na koenzým A. Následne môže zlúčenina vstúpiť do mitochondrie a podstúpiť beta-oxidáciu. Konečným produktom beta-oxidácie takej mastnej kyseliny je napr. sukcinát, ktorý môže vstúpiť do Krebsovho cyklu, a kyselina adipová.
Faktor sigma

Faktor sigma (iné názvy: sigma-faktor, σ-faktor, faktor σ) je podjednotka bakteriálnych DNA-závislých RNA polymeráz, ktorá umožňuje počiatočnú fázu (iniciáciu) transkripcie a výber promótoru. Každá bakteriálna RNA polymeráza sa pred vlastným procesom transkripcie musí nadviazať na faktor sigma a vzniknutý komplex prisadne na promótor na vlákne DNA. Keď dosiahne veľkosť vzniknutej RNA asi 8 – 10 nukleotidov, tento RNA reťazec spôsobí disociáciu (vyviazanie) faktora sigma. Po dokončení transkripcie vlákna sa RNA polymeráza uvoľní do cytosólu a opäť môže nadviazať nový sigma faktor.
Baktérie mávajú veľa rôznych faktorov sigma. Jeden z nich je určený na bežnú činnosť bunky, ostatné sa vyznačujú rôznymi špecifickými väzobnými vlastnosťami a umožňujú baktériám jednoducho zmeniť transkripčný program. Výmena faktorov sigma je zvyčajne reakcia na zmenu podmienok v okolitom prostredí.
Abd al-Kuddús

Abd al-Kuddús alebo Abdalkuddús (presnejší prepis: Abdu 'l-Kuddús, Abdulkuddús; v nárečiach "Abd el-Kuddús, Abdelkuddús") môže byť:
Periboia

Periboia (po latinsky Periboea) môže byť v gréckej mytológii:
Broad Street (Manhattan)

Broad Street je ulica v New York City, v štáte New York, USA. Nachádza sa na Lower Manhattane, na tzv. Financial District. Tiahne sa od South Street po Wall Street.
Na Broad Street má hlavný vchod newyorská burza (18 Broad Street) a obrázky jej sídla bývajú robené práve odtiaľto. 
Pôvodná nízkopodlažné zástavba bola v priebehu 20. storočia premenená, keď v tejto oblasti začala narastať obchodná aktivita. Teraz tu vo vysokopodlažných budovách sídlia významné banky a finančné inštitúcie.
Abelisauroidea

Abelisauroidea bola skupina malých až veľkých dravých dinosaurov (teropódov) zo skupiny Ceratosauria, ktoré žili v období strednej jury až vrchnej kriedy na území kontinentov niekdajšej Gondwany a západnej Európy (rod Tarascosaurus). Obvykle mali dlhé a štíhle zadné končatiny, zakrpatené predné končatiny a vyklenutú krátku lebku.
Húsar

Húsar (dánsky: "Husum") je osada na východnej strane ostrova Kalsoy na Faerských ostrovoch. Je najstaršou osadou na ostrove. V osade žilo v roku 2006 55 obyvateľov.
Kostol, ktorý je vyrobený z kameňa, bol postavený v roku 1920. Húsar je prepojený s mestom Klaksvík trajektom, ktorý navštívi obec trikrát denne. Z Húsaru sa do ostatných dedín na ostrove dostanete autobusom.
Húsar sa venuje chovu rýb. Húsar má aj nožiarov, ktorí vyrábajú nádherné ručné nože na porážky veľrýb.
Majstrovstvá sveta v tchoukballe

Majstrovstvá sveta v tchoukballe je najvyššie medzinárodné podujatie národných družstiev v tchoukballe, ktoré riadi Medzinárodná tchoukballová federácia (FITB). Jeho dejiny siahajú do roku 1984, kedy sa na Taiwane konali prvé majstrovstvá sveta v mužskej i ženskej kategórii. Od roku 2011 prebiehajú so 4-ročnou periodicitou. Dominujú v nich družstvá Čínskeho Tchaj-peja.
Vestlandet

Vestlandet (v neurčitom tvare Vestland) alebo neformálne Západné Nórsko (po nórsky: "Vestlandet, Vest-Norge, Vest-Noreg") je časť krajiny (landsdel) Nórska pozdĺž pobrežia Atlantického oceána južného Nórska. 
Pozostáva z krajov Rogaland, Hordaland, Sogn og Fjordane a Møre og Romsdal a počet obyvateľov časti krajiny je približne 1,3 milióna. Najväčšie mesto je Bergen, druhé najväčšie je Stavanger. Kraj Agder, Vest-Telemark, Hallingdal, Valdres a severné časti Gudbrandsdal boli počas niektorých období súčasťou Vestlandetu. 
Oblasť má spoločné dejiny s Dánskom, Faerskými ostrovmi a Islandom a menšími oblasťami Holandska, Škótska a Anglicka. Napríklad islandský kôň je blízky príbuzný fjordského koňa a faerčina sa môže podobať nórskym dialektom.
Vestlandet má najnižšie počty nezamestnaných, najnižšiu zločinnosť a má najinovatívnejšiu ekonomiku v Nórsku. Všeobecne sa považuje za najlepšie fungujúci región Nórska.
Majstrovstvá Európy v tchoukballe

Majstrovstvá Európy v tchoukballe je vrcholné európske podujatie národných družstiev v tchoukballe, ktoré riadi Európska tchoukballová federácia (ETBF). Do roku 2010 ich organizovala Medzinárodná tchoukballová federácia (FITB). Jeho dejiny siahajú do roku 2001, kedy sa vo Švajčiarsku konali prvé majstrovstvá Európy, v mužskej i ženskej kategórii. Prebiehajú s 2-ročnou periodicitou. Najviac prvenstiev zaznamenali družstvá Švajčiarska.
Družstvo (vojenská jednotka)

Družstvo je malá vojenská jednotka, ktorá spadá väčšinou pod čatu a môže sa ďalej deliť na sekcie, prípadne na taktické tímy. Jedno pechotné družstvo má približne 12 vojakov, ale podľa štátov, druhu vojska a doby sa početný stav družstva pohybuje od 6-20 vojakov. V tankovom vojsku tvorí jedno družstvo jednu posádku vozidla, väčšinou 4-6 mužov. Družstvo je najmenšou jednotkou moderných armád. Ako označenie jednotky sa však používa aj v iných zložkách, napr. v hasičskom zbore.
Veliteľom družstva je väčšinou poddôstojník, spravidla desiatnik alebo rotný, v niektorých prípadoch nižší dôstojník – podporučík.
Abd Alláh I.

Abd Alláh I. alebo Abdalláh I., vlastným menom Abd Alláh ibn al-Husajn (* 1882, Mekka – † 20. júl 1951, Jeruzalem) bol emir z dynastie Hášimovcov a prvý kráľ Jordánskeho hášimovského kráľovstva.
Od roku 1921 bol emirom Transjordánska, ktoré bolo v tom čase pod správou Spojeného kráľovstva. Chcel vytvoriť nezávislé arabské kráľovstvo spojením Iraku, Sýrie a Transjordánska. K tomu nakoniec nedošlo; Abdalláh sa v roku 1946 stal kráľom nezávislého Transjordánsa a po obsadení východnej Palestíny o dva roky neskôr vyhlásil Jordánske hášimovské kráľovstvo a stal sa jeho prvým kráľom.
Abd Alláh ibn Jásín

Abd Alláh ibn Jásín alebo Abdalláh ibn Jásín (* ? – † 1059) bol moslimský náboženský reformátor a zakladateľ rádu al-Murábitún. Presadzoval dodržiavanie náboženských povinností a rituálov a snažil sa o zjednotenie marockých moslimov.
Pod Jezevčí skálou

Pod Jezevčí skálou je detský film natočený režisérom Václavom Gajerom v roku 1978. 
Dej.
Film hovorí o vzťahu horára Straku (Gustáv Valach) zvyknutého na samotu a jeho vnuka Vaška (Tomáš Holý), ktorého mu z mesta privezie nevesta na prázdniny. Dedo jeho príchodom veľmi nadšený nie je, ale bezprostrednosť a zvedavosť chlapca v ňom prebudí city a napokon je rád, že môže niekomu svoje skúsenosti odovzdávať.
Abd al-Malik ibn Marwán

Abd al-Malik ibn Marwán alebo Abdalmalik ibn Marwán (* 646 alebo 647 – † október 705) bol arabský kalif z dynastie Umajjovcov. Vládol od roku 685, pričom za jeho vlády došlo k zásadnému posilneniu kalifátu. Definitívne ovládol severnú Afriku, zaviedol arabčinu ako úradný jazyk, zreformoval štátnu správu, dal raziť mince a zaviedol poštu.
Ako vytrhnúť veľrybe stoličku

Ako vytrhnúť veľrybe stoličku je rodinná filmová komédia, natočená režisérkou Máriou Poledňákovou v roku 1977. 
Dej.
Film hovorí o náhodnom stretnutí baletky Anny (Jana Preissová) a jej neposedného syna Vaška (Tomáš Holý) s dávnou láskou, náčelníkom horskej služby, Lubošom (František Němec). Dej sa odohráva na horách, kam sa Anna so synom vyberú na zimnú dovolenku a po nutnom odchode zostáva Vašek pár dní s Lubošom. Chlapec, ktorému veľmi chýba otec, sa veľmi poteší záujmu náčelníka záchranárov o jeho matku...
Ako dostať otecka do polepšovne

Ako dostať otecka do polepšovne je detská filmová komédia, natočená režisérkou Máriou Poledňákovou v roku 1978.
Film je voľným pokračovaním filmu Ako vytrhnúť veľrybe stoličku a jeho dej sa tentokrát odohráva počas letných prázdnin. Luboš (František Němec) prichystá Anne (Jana Preissová) a ich synovi Vaškovi (Tomáš Holý) prekvapenie a zoberie ich na rodnú chalupu. Prekvapenie zažije i Lubošov otec, ktorý zo dňa na deň získa nevestu i vnuka.
Abd al-Mu’min bin Alí

Abd al-Mu’min bin Alí alebo Abdalmu’min bin Alí (* 1094, Tlemcen, Alžírsko – † máj 1164, Salé, Maroko) bol kalif berberskej dynastie Almohádovcov. Bol hlavným vojvodcom svojho predchodcu a zakladateľa dynastie mahdího Muhammada ibn Túmarta. V období 1130 – 1163 založil najväčšiu berberskú ríšu (označovaná ako Almohádska ríša alebo kalifát) v severnej Afrike, ku ktorej pripojil značnú časť Španielska, Alžírsko, Tunisko a Líbyu.
Chalífa

Chalífa môže byť:
Časť krajiny

Časť krajiny môže byť:
Časť krajiny (Nórsko)

Časť krajiny alebo landsdel (nór. landsdel) je typ veľkého regiónu v Nórsku.
Existujú tieto časti krajiny:
Landsdel

Landsdel môže byť:
Periboea

Periboea môže byť:
Majstrovstvá Európy v inline skater hockey

Majstrovstvá Európy v inline skater hockey sú najvyššie európske a dosiaľ aj svetové podujatie národných družstiev v inline skater hokeji, ktoré riadi Medzinárodná federácia inline skater hockey (IISHF). Ich dejiny siahajú do roku 1997, kedy sa v Nemecku konali prvé majstrovstvá Európy mužov, žien a juniorov. Prebiehajú každoročne. Dominujú v nich tímy Nemecka, ktorí získali najviac titulov v mužskej, ženskej i juniorskej kategórii.
Don’t Go Away

Don’t Go Away je pieseň britskej rockovej skupiny Oasis. Nachádza sa na albume Be Here Now (1997) a napísal ju gitarista spevák a hlavný textár skupiny, Noel Gallagher. Ako singel pieseň vyšla len v Japonsku, kde sa umiestnila na 48. mieste. Úspech zaznamenala v USA, kde dosiahla 5. priečku v Billboard Hot Modern Rock Tracks. Pred zostupom Britpopu v Spojených Štátoch to bola posledná úspešná pieseň Oasis v USA (až do roku 2008 kedy vydali pieseň "The Shock Of The Lightning").
Noel napísal túto pieseň pri príležitosti hospitalizácie jeho matky v dôsledku podozrenia na rakovinu, takže je logicky o strácaní niekoho blízkeho. Našťastie sa podozrenie na rakovinu nepotvrdilo, ale Noel dostal príležitosť na napísanie „niečoho deprimujúceho“. Taktiež rytmický gitarista Bonehead požiadal Noela, aby napísal niečo k príležitosti smrti jeho mami. Spevák piesne Liam Gallagher tvrdil, že počas nahrávania plakal kvôli udalosti pre ktorú Noel túto pieseň zložil. V interview v roku 1997 povedal, že musel ísť domov, aby sa upokojil.
B-strany.
„Béčka“ singlu Don’t Go Away tvoria piesne "Cigarettes &amp; Alcohol" (naživo z GMEX, Manchester 1997), "Sad Song" (nachádza sa na albume Definitely Maybe ako bonusová pieseň) a „Warchild“ verzia piesne "Fade Away" (nachádza sa na albume The 'HELP' Album zo Septembra 1995 na pomoc deťom z bývalej Juhoslávie).
V poslednom menovanom béčku spieva hlavné vokály Noel Gallagher (+ akustická gitara), bočné vokály Liam Gallagher, Johnny Depp na elektrickej gitare, Kate Moss na tamburínu a Lisa Moorish spieva bočné vokály v závere piesne.
Zoznam hráčov Realu Madrid CF

Toto je zoznam vybraných hráčov Real Madrid CF. Obsahuje vybraných hráčov, ktorí hrali za tento španielsky klub od jeho založenia v roku 1902 až dodnes. Celkový počet futbalistov hrajúcich za tento klub bol v priebehu histórie viac ako 1 000.
Algonkinovia

Algonkinovia sú veľká skupina severoamerických indiánskych kmeňov. Pôvodne obývali v subarktickú oblasť od atlantického pobrežia po Skalnaté vrchy, dnes žijú v rôznych rezerváciách v USA a Kanade, najmä pri Veľkých kanadských jazerách. Nazvaní sú podľa časti Odžibvejov, ktorá sa volala Algonquinovia.
Rozdelenie:
Koka

Koka môže byť:
Vojny kostí

Vojny kostí (ang: "Bone Wars") je neformálne označenie profesného súperenia medzi dvoma veľkými americkými paleontológmi druhej polovici 19. storočia, Edwarda Copa a Othniela Marsha, ktorých rivalita výrazne napomohla k rozšíreniu obzorov verejnosti o pravekých organizmoch, hlavne nelietavých dinosaurov.
Priebeh.
Konflikt sa odohrával zhruba v rokoch 1865 – 1895 v profesnej (vysielanie znepriatelených paleontologických tímov do terénu, snaha opísať viac zaujímavých druhov), ale aj vo verejnej a osobnej rovine. Copovi a Marshovi zberatelia objavili väčšinu nových nálezísk dinosaurích fosílií v Montane ,Colorade a Wyomingu. Vo velikánskych debnách zasielali náklady obrovských kostí. Každý tím svoje nálezy tajil a vzájomne sa predbiehali v počte nájdených a opísaných druhov dinosaurov. Občas sa stalo, že obaja opísali rovnaké zviera, každý pod iným menom. Vzájomná nevraživosť medzi oboma vedcami sa stala legendárnou a v poslednom desaťročí 19. storočia bavila aj laických čitateľov amerických novín. Dnes sú obaja veľkí vedci v povedomí verejnosti práve ako súperi, ktorých „vojna o kosti“ (vo význame fosílií pravekých zvierat) priviedla až na pokraj finančných a fyzických možností.
Výsledok.
Vďaka skupinám profesionálnych zberateľov kostí, ktorých platili Cope a Marsh sa našlo a opísalo 142 nových druhov dinosaurov a veľa ďalších pravekých tvorov zo severoamerického kontinentu (okrem iného aj populárne rody ako "Allosaurus", "Apatosaurus" "(Brontosaurus)", "Camarasaurus", "Camptosaurus", "Ceratosaurus", "Coelophysis", "Diplodocus", "Stegosaurus", "Triceratops" ap.).
Zoznam úspechov Real Madrid CF

Toto je zoznam úspechov španielskeho futbalového klubu Real Madrid CF.
Slovinská Wikipédia

Slovinská Wikipédia (slo. "Slovenska Wikipedija") je jazyková verzia Wikipédie v slovinčine. Projekt Slovinskej Wikipédie bol zahájený dňa 26. februára 2002 a aktívny je od 8. marca 2002. V júli 2007 dosiahla 50 000 článkov. V máji 2011 obsahovala viac ako 116 000 článkov, v októbri 2013 mala okolo 138 000 článkov, v júli 2023 potom 181 000 a podľa počtu článkov tak bola v júli 2023 na 56. mieste. 
Wikipédia je široko používaná referenčná práca a jedna z najnavštevovanejších sociálnych internetových služieb používateľmi zo Slovinska, ale oficiálne internetové štatistiky používania nerozlišujú medzi jazykovými verziami Wikipédie, pretože analyzujú iba základnú doménu wikipedia.org.
Aristosuchus

Aristosuchus bol rod malého teropóda z čeľade Compsognathidae, žijúceho v období spodnej kriedy (asi pred 125 miliónmi rokov) na území dnešného Anglicka. Zdieľa početné charakteristiky s vtákmi.
Aristosuchus bol bipédny (po dvoch nohách chodiaci) mäsožravý dinosaurus (teropód). Tento dravec mohol dorastať do dĺžky 2 metrov a vážil asi 30 kilogramov. Nájdený bol v spodnokriedových úloženinách na britskom ostrove Isle of Wight.
Holotyp s označením BMNH R178 pozostáva z krížovej časti chrbtice, lonovej kosti, stehennej kosti a niekoľkých stavcov. Predtým bol zamieňaný s inými rody (napr. Calamospondylus), dnes je ale považovaný za samostatný rod, príbuzný známejšiemu rodu Compsognathus. Aristosuchus bol pôvodne pomenovaný "Poekilopleuron pusillus". (Owen, 1876). V roku 1887 paleontológ Harry Govier Seeley zmenil rodové meno na dodnes platné Aristosuchus.
Slovenské národné curlingové družstvo mužov

Slovenské národné curlingové družstvo mužov reprezentuje Slovensko v medzinárodných curlingových súťažiach a podujatiach a priateľských zápasoch. Funguje pod záštitou Slovenského curlingového zväzu (SCZ). Jeho najvýraznejším úspechom je 14. miesto na ME 2010, čo bolo 4. miesto v B-divízii ME 2010. Momentálne (December 2011) mu patrí v medzinárodnom rebríčku WCF 29. miesto.
Zostava.
Zostava družstva na ME 2011 v Moskve:
Slovenské národné curlingové družstvo žien

Slovenské národné curlingové družstvo žien reprezentuje Slovensko v medzinárodných ženských curlingových súťažiach a podujatiach a priateľských zápasoch. Funguje pod záštitou Slovenského curlingového zväzu (SCZ). Jeho najvýraznejším úspechom je 16. miesto na ME 2011, čo bolo 6. miesto v B-divízii ME 2011. Momentálne (December 2011) mu patrí v medzinárodnom rebríčku WCF 23. miesto.
Zostava.
Zostava družstva na ME 2011 v Moskve:
Anglická Wikipédia

Anglická Wikipédia je jazyková verzia Wikipédie v angličtine. Bola založená dňa 15. januára 2001 a v auguste 2009 dosiahla 3 milióny článkov. Hranicu 4 milióny článkov dosiahla v júli 2012. Anglická Wikipédia je prvá, najstaršia verzia Wikipédie, a ostáva najväčšou s takmer trikrát väčším počtom článkov ako tretia najväčšia, nemecká Wikipédia. V júli 2012 približne 17,8 % článkov všetkých Wikipédií patrilo anglickej verzii, ale toto percento sa už od novembra 2002 (z vtedajších 77 %) postupne znižuje z dôvodu rastu ostatných verzií Wikipédie.
Wikipédia v zjednodušenej angličtine (Simple English Wikipedia) je variácia s článkami, v ktorých sú použité zjednodušené vety a slová.
Prispievatelia a rast počtu článkov.
Vzhľadom na veľké odlišnosti v anglofónnom svete, odkiaľ pochádza väčšina prispievateľov, sú články písané niekedy britskou, niekedy americkou alebo austrálskou angličtinou. Väčšinou platí pravidlo, že článok o oblasti, kde sa hovorí určitou verziou angličtiny, je ňou aj napísaný. Pretože najmä v USA je – na rozdiel od zvyšku sveta – väčšinou obyvateľstva preferovaná britsko-americká sústava jednotiek, všetky údaje musia byť preto uvádzané aj v metrickej aj v anglo-americkej sústave.
V roku 2007 do anglickej Wikipédie prispievalo 52 % používateľov z USA, 16 % zo Spojeného kráľovstva, 7,3 % z Kanady a 4,4 % z Austrálie.
Anglická Wikipédia dosiahla 6 000 000 registrovaných používateľských účtov dňa 23. januára 2021.
Každý mesiac je vytvorených okolo 250 000 nových účtov, pričom toto číslo rastie. Okolo 800 000 redaktorov upravilo Wikipédiu viac ako desaťkrát.
Zajjánovci

Zajjánovci () alebo Abdalwádovci () bola arabsko-berberská dynastia, ktorá v období 1235 – 1554 vládla v severnej Afrike feudálnej monarchii s hlavným mestom Tilimsán (Tlemcen). Najväčšiu moc mala táto dynastia v 14. storočí, v druhej polovici 16. storočia bolo ich územie pripojené k Osmanskej ríši.
Európska cesta 53

Európska cesta 53 ("E53") je európska cesta vedúca z Plzne v Česku do Mníchova v Nemecku. Jej celková dĺžka je 285 km.
Abd ar-Rahmán II.

Abd ar-Rahmán II. alebo Abdarrahmán II. (ďalšie prepisy mena pozri v článku Abd ar-Rahmán; ; * 788, Toledo – † 22. september 852, Córdoba) bol štvrtý emir Córdobského emirátu. Výrazne prispel k rozvoju jeho infraštruktúry. Bol veľkým podporovateľom kultúry a umenia.
Európska cesta 67

Európska cesta 67 ("E67") je európska cesta vedúca z Helsínk vo Fínsku do Prahy v Česku. Jej celková dĺžka je a býva označovaná aj ako Via Baltica.
Pĺšik lieskový

Pĺšik lieskový alebo plch lieskový ("Muscardinus avellanarius") je drobný cicavec z čeľade plchovité. Je to jediný žijúci druh rodu Muscardinus (). Má sedem poddruhov. Je najmenším druhom plcha v Európe. Výskyt na Slovensku bol doložený na 53,2 % územia, najmä v podhorských a horských oblastiach 200 - 
Rozšírenie.
Žije vo veľkej časti Európy (od Francúzska, juhu Anglicka po západ Ruska) a Malej Ázie. Je to jediný pôvodný druh z čeľade plchovité, ktorý žije na Britských ostrovoch (aj keď plch obyčajný ("Glis glis") tu bol náhodne introdukovaný a dnes tu má stálu populáciu). V britských zdrojoch je preto často označovaný jednoducho ako plch.
Rozšírenie na Slovensku.
Zo 429 mapovacích kvadrátov DFS sa celkovo vyskytol v 229 (53,2 % rozlohy Slovenska, do roku 1964 len v 35, 8,1 %) v nadmorských výškach 100 (rieky Bodrog a Latorica) – (Západné a Vysoké Tatry).
Na území Slovenska je rozšírený po celom území ale jeho výskyt je zriedkavý. Obýva hlavne lesnú krajinu s hustým podrastom. Vo viacerých krajinách (vrátane Slovenska) je zákonom chránený.
Opis.
Má hustú zlatohnedú srsť a veľké čierne oči a malé okrúhle uši. Spodok má žltohnedý až biely. Je dlhý od 6 do 9 cm, chvost má dĺžku 5,7 – 7,5 cm. Váži 17 – 20 gramov, aj keď pred hibernáciou môže vážiť 30 – 40 g. Hibernuje od októbra do apríla/mája.
Etológia.
Je to nočný živočích a väčšinu aktívneho času strávi hľadaním potravy v korunách stromov. Robí aj väčšie okľuky len aby nemusel zliezť na zem a vystaviť sa nebezpečenstvu. Od svojho hniezda sa často nevzďaľujú, najviac 70 m.
Počas zimy (začiatok októbra) hibernuje v hniezde pod lístím na vrchnej vrstve lesnej pôdy alebo na kmeňoch a nadzemných koreňoch. Po zobudení na jar (neskorý apríl alebo začiatok mája) buduje pletené hniezda z trávy a lístia. Ak je počasie studené a vlhké a je nedostatok potravy, upadá do apatie. Schúli sa do klbka a spí. Väčšinu času tak strávi v spánku, buď v zime počas hibernácie alebo v lete počas apatie.
Živý sa najmä lieskovými orechmi, vďaka čomu získal svoj názov v mnohých jazykoch. Orechy požiera hlavne pred hibernáciou a sú hlavnou zložkou pre tvorbu tukových zásob. Požiera aj hmyz, vtáčie vajcia, bobule, nektár, kvety a mladé výhonky. Jeho strava je rôzna v závislosti na hojnosti, nadmorskej výške a ročnom období. K živočíšnej strave sa uchyľuje pri nedostatku výživných rastlín.
Sú samotárski, ale v tesnej blízkosti môže žiť aj niekoľko jedincov, ktorí sa potom delia o potravu a dorozumievajú so širokou škálou vrčivých až hvízdavých zvukov. Samice sú gravidné 22 – 24 dní, v jednom vrhu rodia až 9 (v priemere štyri až päť mláďat). Ročne mávajú dva vrhy, vo vyšších nadmorských výškach jeden a vo vhodnom biotope až tri. Dožíva sa 3 až 4 roky.
Muscardinus

Muscardinus (po slovensky plch alebo pĺšik) je rod z čeľade plchovité.
Systém.
Muscardinus:
Studené doliny

Studené doliny je národná prírodná rezervácia v správe štátnej ochrany prírody TANAP.
Νachádza sa v katastrálnom území mesta Vysoké Tatry a obce Tatranská Javorina v okrese Poprad v Prešovskom kraji. Rozprestiera sa na ploche 22,2241 km² a je tvorená Malou Studenou dolinou, Veľkou Studenou dolinou a Studenou dolinou. Vyhlásená bola v roku 1991 Slovenskou komisiou pre životné prostredie. Ochranné pásmo nebolo určené.
Význam.
Studené doliny sú významné vďaka svojej jedinečnej faune a flóre, ktoré sa tu vyskytujú. Nachádza sa tu 23 endemických, 10 subendemických a 36 kriticky ohrozených druhov rastlín.
Aj kvôli tomu tu platí V., najvyšší, stupeň ochrany. Z fauny sa tu nachádza kamzík vrchovský a svišť vrchovský.
Slovenské národné interkrosové družstvo mužov

Slovenské národné interkrosové družstvo mužov reprezentuje Slovensko v medzinárodných interkrosových súťažiach a podujatiach a priateľských zápasoch. Jeho najvýraznejším úspechom je 4. miesto na MS 2005 a 2006. Družstvo je z väčšej časti poskladané zo Slovenskej interkrosovej PORFIX ligy, v ktorej pôsobia nasledovné tímy:
Holandská Wikipédia

Holandská Wikipédia (hol. "Nederlandstalige Wikipedia") je holandská jazyková verzia Wikipédie. V októbri 2013 bola Holandská Wikipédia druhou najväčšou jazykovou verziou Wikipédie, s viac ako 1 700 000 článkami, v júli 2023 bola šiesta (2 127 000 článkov). Stala sa štvrtou verziou Wikipédie, ktorá dosiahla 1 milión článkov, po Anglickej, Nemeckej a Francúzskej verzii.
História.
Holandská Wikipédia začala dňa 19. júna 2001 a 100 000 článkov dosiahla dňa 14. októbra 2005. Dňa 1. marca 2006 predbehla Švédsku a Taliansku verziu a dostala sa na 6. miesto. 500 000. článok bol vytvorený dňa 30. novembra 2008. Miliónty článok bol vytvorený v decembri 2011.
Maďarská Wikipédia

Maďarská Wikipédia () je jazyková verzia Wikipédie v maďarčine. Svoju aktivitu začala 8. júla 2003 a hranicu 200 000 článkov dosiahla v septembri 2011.
História.
Prvá Wikipédia súvisiaca s maďarčinou bola vytvorená dňa 5. septembra 2001 Larrym Sangerom. Sanger vytvoril adresu http://hu.wikipedia.com/. V tom čase Wikipédia ešte stále fungovala na softvéri UseModWiki. Dlhší čas mala málo obsahu v maďarčine a tiež mala problémy s vandalizmom.
Dňa 31. októbra 2010 obsahovala maďarská Wikipédia 179 894 článkov s 8 992 153 úpravami, mala 38 administrátorov a 153 779 registrovaných používateľov.
V júli 2023 mala takmer 528 tisíc článkov, 537 000 používateľov a 25 administrátorov.
Európska cesta 461

Európska cesta 461 ("E461") je európska cesta vedúca zo Svitáv v Česku do Viedne v Rakúsku. Je dlhá približne 210 km.
Leopold Šťastný

Leopold Šťastný prezývaný Jim (* 23. máj 1911, Rohožník – † 14. máj 1996, Toronto, Kanada ) bol slovenský futbalista a tréner.
Kariéra.
Za česko-slovenské národné futbalové mužstvo debutoval 13. októbra 1937 v zápase proti Lotyšsku, ktoré prehralo 0:4. Nastúpil na prvý polčas. Druhý zápas odohral proti Rakúsku. Česko-Slovensko vyhralo 2:1 a Šťastný už odohral celý zápas. 6. júna 1940 nastúpil v zostave Slovenska v reprezentačnom zápase proti Bulharsku v Sofii. 
V rokoch 1932 - 1939 bol hráčom 1. ČsŠK Bratislava, v rokoch 1939 - 1940 a 1942 - 1943 hráčom ŠK Bratislava. V máji 1940 síce dostal dočasnú úradnú výnimku, ale od augusta 1940 ho ako Žida postihol zákaz hrať v akomkoľvek futbalovom klube na Slovensku. Až do apríla 1942 pracoval ako úradník v Slovenskej poisťovni a neoficiálne trénoval dorast ŠK Bratislava. V apríli 1942 mu prezident SR Jozef Tiso udelil výnimku (aj zásluhou funkcionárov ŠK Bratislava) z povinnosti vysťahovania sa zo Slovenska podľa §255 vládneho nariadenia č. 198/1941 Sl. z. (výnimka platila aj pre rodičov Leopolda Šťastného) a dostal povolenie vykonávať činnosť v športovom klube. V roku 1942, po udelení výnimky, sa stal (neoficiálne) trénerom armádneho klubu OAP Bratislava a získal aj hodnosť poručíka. S mužstvom OAP získal v ročníku 1942/1943 titul majstra Slovenska. Paradoxne - hoci bol trénerom OAP Bratislava - nastúpil v niekoľkých ligových, resp. priateľských zápasoch za ŠK Bratislava, napr. 12. 7. 1942 v Baťovanoch a 9. 5. 1943 proti ŠK Ružomberok. V roku 1949 ako tréner Sokola NV Bratislava (dnešný ŠK Slovan Bratislava) priviedol ako prvý mimopražský tím k titulu majstra ČSR.
Známy bol aj tým, že hráčom vymýšľal prezývky, ktoré sú používané dodnes, známa je predovšetkým prezývka pre Jána Popluhára – "Bimbo". V apríli 1953 ho zatkla ŠtB a tri mesiace ho podrobovala výsluchom - 7. júla 1953 bol prepustený. Po prepustení opäť trénoval Slovan Bratislava. V roku 1965 odišiel legálne do Rakúska a každý rok si obnovoval povolenie na pobyt. Do roku 1968 bol trénerom FC Wacker Innsbruck. V rokoch 1968 - 1975 trénoval futbalovú reprezentáciu Rakúska. Koncom sedemdesiatych rokov sa presťahoval do Kanady. Od roku 2009 je vo viedenskej štvrti Donaustadt (22. okres) po ňom pomenovaná ulica ("Stastnyweg")
28. júna 1944 sa oženil so Zdenkou Štifterovou, 22. júna 1954 sa rozviedli. Mali dve deti - dcéru Helenu a syna Michala. Leopold Šťastný je pochovaný na cintoríne v Slávičom údolí v Bratislave. V roku 2018 vydal o Leopoldovi Šťastnom klub Slovan Bratislava v edícii "Belasé legendy" knihu.
Európska cesta 462

Európska cesta 462 ("E462") je európska cesta vedúca z Brna v Česku do Krakova v Poľsku. Je dlhá približne 320 km.
Beta-skladaný list

Beta-skladaný list (niekedy len skladaný list, ) je typ priestorového usporiadania bielkovín. Spolu s alfa-helixom predstavuje asi najznámejšie pravidelné usporiadanie v tzv. sekundárnej štruktúre bielkovín.
Štruktúra.
Beta-skladaný list je tzv. plne extendovaný typ štruktúry, to znamená, že na rozdiel od napr. alfa-helixu nie je príliš kompaktný, ale do všetkých strán pretiahnutý. Skladá sa z niekoľkých aminokyselinových reťazcov (peptidov), ktoré sú usporiadané vzájomne rovnobežne a dochádza medzi nimi k vzniku vodíkových väzieb (konkrétne medzi vodíkom amidovej skupiny a kyslíkom karbonylovej skupiny susedných reťazcov). Tým sa táto štruktúra stáva stabilnejšia.
Susedné reťazce aminokyselín môžu byť paralelné (teda „smerovať“ rovnakým smerom) alebo antiparalelné (keď smerujú navzájom opačným smerom). Od tohto usporiadania sa odvíja presná štruktúra skladaného listu, záleží teda, či je paralelná alebo antiparalelná. 
Z beta skladaných listov sa takmer výhradne skladá molekula fibroínu, teda základnej zložky hodvábu.
Európska cesta 551

Európska cesta 551 ("E551") je európska cesta v Česku, vedúca z Českých Budějovíc do Humpolca. Je dlhá približne 109 km.
Litovská Wikipédia

Litovská Wikipédia (lit. "Lietuviškoji Vikipedija") je jazyková verzia Wikipédie v litovčine. Je najväčšou voľnou litovskou internetovou encyklopédiou. Litovská Wikipédia začala činnosť v roku 2003, avšak význačné množstvo článkov získala v roku 2004. Dňa 14. decembra 2005 dosiahla 10 000 článkov a 26. februára 2006 dosiahla 40 000 článkov. Hranicu 50 000 článkov dosiahla dňa 1. augusta 2007 a ďalšiu hranicu, 100 000 článkov dosiahla 18. januára 2010. V decembri 2011 mala okolo 144 000 a v novembri 2016 už cca 180 000 článkov.
Beta-oxidácia

Beta-oxidácia je proces, pri ktorom dochádza k postupnej oxidácii mastných kyselín (reťazec dlhší ako 8 uhlíkov) až na acetyl-CoA, ktorý ďalej postupuje do citrátového cyklu. Je zdrojom energie (u cicavcov predovšetkým pre srdce a pečeň). Jej opakom je syntéza mastných kyselín, ktorá sa používa k ukladaniu energie (zlučovanie molekúl acetyl-CoA až k vzniku lipidov ako úschovne energie).
Dánska Wikipédia

Dánska Wikipédia je jazyková verzia Wikipédie v dánčine. Bola založená dňa 1. februára 2002. V júni 2015 obsahovala viac ako 200 000 článkov, mala 29 správcov, skoro 250 000 registrovaných používateľov, z ktorých bolo skoro 1000 aktívnych. Podľa počtu článkov je na 39. mieste.
Pretože je dánčina vzájomne zrozumiteľná so švédčinou a nórčinou, správcovia príslušných Wikipédií spolu spolupracujú cez sekciu "Skanwiki" na Wikimedia Meta-Wiki.
Betakarotén

Betakarotén alebo β-karotén alebo provitamín A je významný karotenoid (teda izoprenoid), ktorý v mnohých organizmoch slúži buď ako žltočervené farbivo, alebo v živočíchoch ako prekurzor vitamínu A. Z jednej molekuly betakaroténu vznikajú dve molekuly vitamínu A.
Zdravie.
Betakarotén v ľudskom tele funguje ako antioxidant. Pri jeho nedostatku sa zvyšuje riziko rakoviny a klesá celková obranyschopnosť organizmu. Ak nie je telu dodávaný ani vitamín A, nie je z čoho tento vitamín vyrábať, a to so sebou nesie významné zdravotné riziká. Pri predávkovaní betakaroténom (na rozdiel od vitamínu A) nehrozia žiadne vážnejšie zdravotné problémy.
Vedľa prírodného betakaroténu, obsiahnutého prevažne v zelenine, sa vyrába syntetický betakarotén, ktorý sa používa do komerčných potravinových doplnkov a kozmetických výrobkov. Syntetický betakarotén má inú štruktúru molekuly ("all trans"-konjugovaný systém dvojných väzieb) než prírodný. Preukázalo sa, že syntetický betakarotén pôsobí inak na ľudský organizmus než prírodný, a to skôr negatívne. V jednej rozsiahlej štúdii o vplyve betakaroténu na incidenciu nádorov u fajčiarov syntetický betakarotén výskyt nádorov pľúc zvyšoval, zatiaľ čo veľa štúdií sledujúcich vplyv prírodného betakaroténu na incidenciu nádorov rôznych orgánov preukazovalo zníženie incidencie nádorov. Podľa Svetovej zdravotníckej organizácie (WHO) syntetický betakarotén patrí tiež k látkam, ktoré zvyšujú riziko srdcovo-cievnych ochorení.
Antonis Samarakis

Antonis Samarakis, (; * 16. august 1919, Atény † 8. august 2003, Pylos) bol grécky spisovateľ.
Život.
Antonis Samarakis vyštudoval Právnickú fakultu Aténskej univerzity. Počas nacistickej okupácie bol zapojený do gréckeho odporu. V roku 1944 bol nacistami zatknutý a odsúdený k smrti, podarilo sa mu ale uniknúť. V rokoch 1945 – 1963 pracoval na Ministerstve práce a potom sa plne venoval literatúre. Podieľal sa rovnako na odpore proti vojenskej diktatúre v rokoch 1967 až 1974. Potom pôsobil ako expert Medzinárodnej organizácie práce v mnohých krajinách po celom svete, a v roku 1989 začal spolupracovať s Detským fondom Organizácie spojených národov (UNICEF) ako veľvyslanec dobrej vôle. Zomrel roku 2003 na infarkt. Podľa jeho priania bolo jeho telo darované Aténskej univerzite pre lekárske výskumy.
Vo svojich dielach sa Samarakis sústreďuje hlavne na sociálne problémy, vyjadruje obavy o budúcnosť modernej spoločnosti a s vášnivým sarkazmom tepe jej protiklady a krivdy. Je jedným z najprekladanejších gréckych autorov, jeho kniha "To lathos" (Το λάθος, po česky ako Omyl) z roku 1965 bola preložená do 30 jazykov.
Turkméni

Turkméni (zastarano: "Turkmeni, Turkemani, Turkomani, Turkmani, Truchmeni, Turchmani"; po turkménsky "Türkmen" resp. "Түркмен", plurál "Türkmenler" resp. "Түркменлер") sú turkický národ žijúci primárne v Turkménsku, Afganistane a v severovýchodnom Iráne. Hovoria v zásade po turkménsky, ale irackí Turkméni v Iraku a jörückí Turkméni v Turecku a na Balkáne hovoria po turecky. Na celom svete ich žije odhadom 6,84 milióna, z toho najväčšia časť žije v Turkménsku (3 631 000).
Prevládajúcim náboženstvom je sunnitský islam.
Alfa-proteobaktérie

Alfa-proteobaktérie (lat. "Alphaproteobacteria") sú trieda gramnegatívnych baktérií z taxónu proteobaktérie (Proteobacteria). Zahŕňa fototrofné aj heterotrofné druhy. Veľa alfa-proteobaktérií žije v symbióze, napríklad "Rhizobium", naopak veľa druhov sú patogény rastlín ("Agrobacterium") a človeka ("Rickettsia"). Podľa endosymbiotickej teórie pochádza mitochondria eukaryotických organizmov práve z endosymbiotických baktérií príbuzných dnešným alfa-proteobaktériám.
Alfa-proteobaktérie zahŕňajú tieto rady (stav okolo roku 2011):
Oibalos

Oibalos môže byť:
Francúzska Wikipédia

Francúzska Wikipédia (fran. "Wikipédia francophone", "Wikipédia en français") je jazyková verzia Wikipédie vo francúzštine. Vznikla v marci 2001 a v februári 2015 mala okolo 1 590 000 článkov, čím je po Anglickej, Nemeckej a Cebuánskej verzii celkovo štvrtou najväčšou Wikipédiou. Je zároveň treťou Wikipédiou, ktorá dosiahla 1 milión článkov.
8. júla 2018 dosiahla 2 milióny článkov. Jej 2. miliónty článok bol .
V súčasnosti (január 2024) má niečo cez 2 585 tisíc článkov a 148 správcov.
Keč

Keč je typ plachetnice.
Keč bol menšou dvojsťažňovou plachetnicou, ktorá podobne ako luger vznikla pôvodne na atlantickom pobreží Anglicka a Francúzka a mala vynikajúce navigačné vlastnosti. Názov keč, tak ako briga, mal v 18. storočí dvojaký význam: označoval skupinu lodí s kečovým oplachtením a predstavoval hlavný typ lode tejto skupiny.
Charakteristickým znakom keča 18. storočia ako typu lode bolo, že ako prvý nemal nosový, ale hlavný sťažeň. Tým sa keč líšil od brigy, ktorá mala tiež dva sťažne, lenže hlavný ako druhý. Briga mala preto vratiplachtu len na druhom sťažni, zatiaľ čo keč na oboch. Zadný sťažeň keča bol značne menší ako prvý, u brigy bol zadný sťažeň – keďže to bol hlavný – o niečo vyšší než nosový.
Švédska Wikipédia

Švédska Wikipédia () je jazyková verzia Wikipédie vo švédčine. Je treťou verziou Wikipédie, ktorá začala v máji 2001 spolu s Nemeckou Wikipédiou, po Anglickej Wikipédii a Katalánskej Wikipédii. Je štvrtou najväčšou Wikipédiou podľa počtu článkov, ktorých dňa v júli 2023 mala viac ako 2 560 000. V auguste 2011 bolo registrovaných viac ako 421 000 užívateľov, z ktorých bolo viac ako 3290 aktívnych, v júli 2023 mala viac 873 tisíc užívateľov (1898 aktívnych).
Hnedáčik osikový

Hnedáčik osikový ("Euphydryas maturna") je druh motýľa z čeľade babôčkovité.
Žije na území Európy a Ruska. Na území Slovenska sa vyskytuje lokálne. Obýva presvetlené listnaté lesy a preferuje viaceré stromy (často jasene). Húsenice si na konári spriadajú hniezdo. Húsenice sa vyvíjajú jeden rok.
Rozpätie jeho krídel je približne 2 cm. Má pestré sfarbenie kombinácie tmavohnedej, svetlo žltej a odtieňov červenej farby. Samec aj samica sa od seba veľmi nelíšia.
Hrebenačka Balonova

Hrebenačka Balonova alebo hrebenačka vysoká ("Gymnocephalus baloni") je sladkovodná ryba z čeľade ostriežovité.
Vyskytuje sa v Strednej Európe a na Balkáne (Rakúsko, Bosna a Hercegovina, Bulharsko, Chorvátsko, Nemecko, Maďarsko, Moldavsko, Rumunsko, Srbsko, Slovensko, Slovinsko a Ukrajina). Ide o endemit, ktorý žije v miernych a bahnitých/piesčitých vodách povodia Dunaja a Dnepru. Objavili ho česko-slovenskí vedci v roku 1974. O spôsobe jej života nie je veľa informácii.
Podľa Medzinárodnej únie na ochranu prírody a prírodných zdrojov hrebenačka balonova patrí medzi najmenej ohrozené druhy, trend celkovej populácie nie je známy.
Je to nočný a bentický druh. Dorastá do dĺžky 15 cm. Má zavalité telo, tupé ústa a výrazné ostne (14 až 16) na dvojdielnej chrbtovej plutve. Podobá sa na hrebenačku fŕkanú ("G. cernuus").
Bateia

Bateia alebo Batieia (starogr. "Bateia, Batieia", ) môže byť:
Abd ar-Razzák as Samarkandí

Abd ar-Razzák as Samarkandí alebo Abd-ur-razzák (* 1413, Herát – 1482, Herát) bol perzský historik, cestovateľ a diplomat, ktorý väčšinu svojho života prežil v Samarkande. Pôsobil ako diplomat v Indii a od roku 1463 bol šejkom v Heráte. Zapísal dejiny Mongolov z čias chána Timúra (14.storočie, z jeho pohľadu súčasnosť).
Ikarios

Ikarios alebo Íkarios ("Ikarios") môže byť:
Saláh Abd as-Sabbúr

Saláh Abd as-Sabbúr alebo Saláh Abdassabúr (; * 3. máj 1931, Zagazig, Egypt† 14. august 1981, Káhira, Egypt) bol egyptský básnik, dramatik, literárny kritik a prekladateľ, predstaviteľ arabského (literárneho) modernizmu a hnutia voľného verša v arabskej poézii.
Tvorba.
Venoval sa predovšetkým poézii. Bol jedným z tvorcov arabskej veršovanej drámy, novej školy v arabskej literatúre. Jeho poézia predstavovala úplne nový prvok vo vývoji egyptskej a arabskej poézie a mala výrazný vplyv na poetickú tvorbu v tejto kultúrnej oblasti.
Literárne debutoval básnickou zbierkou "an-Nás fí biládí" („Ľudia v mojej krajine“, 1956), ktorá sa vyznačuje svojráznym pohľadom na egyptskú spoločnosť prelomových rokov po egyptskej revolúcii roku 1952. Vydal viacero básnických zbierok a veršovaných drám, z ktorých najznámejšia je "Ma’sát al-Halládž" („Martýrium al-Halládž“ resp. „Haládžova tragédia“, 1965) o arabskom mystikovi 9. storočia umučenom v Bagdade.
Venoval sa tiež prekladom diel Henrika Ibsen, Davida Herberta Lawrenca a i.
Vybraná personálna bibliografia.
Básnické zbierky.
Vybrané básne Saláha Abd as-Sabbúra boli publikované v českom preklade Karla Petráčka v zbierke "Zelená lampa poezie" (1974).
Aiolos

Aiolos (iné názvy: Aeolus, nesprávne(?) Aiólos, zriedkavo Eol; starogr. Αἴολος – Aiolos, lat. Aeolus) môže byť:
Port Elizabeth

Port Elizabeth je jedným z najväčších miest v Južnej Afrike, ktoré sa nachádza v provincii Eastern Cape, 770 km východne od Kapského Mesta. Mesto leží 16 km pozdĺž Algo Bay a je jedným z hlavných prístavov Južnej Afriky.
Názov mesta je často skracovaný na "PE". Je tiež prezývané „Priateľské mesto“ alebo „Windy City“. Je tiež označované ako hlavné mesto vodných športov.
Port Elizabeth ako mesto bolo založené roku 1820 na domoch britských osadníkov na zaistenie hraničnej oblasti medzi provinciou Cape a Xhosa. Teraz je súčasťou Nelson Mandela Bay Metropolitan Municipality, ktoré obýva viac ako 1,3 milióna ľudí.
Od februára 2021 juhoafrická vláda formálne pomenovala Gqeberha, čo je názov pre Xhosa pre mesto Walmer, aby označila mesto Port Elizabeth.
Jaskyniar (rod)

Jaskyniar (iné názvy: macarát, mlok, lat. "Proteus") je rod obojžívelníkov z čeľade jaskyniarovité. Jeho jediným druhom je jaskyniar vodný (iné názvy: macarát jaskynný, mlok jaskynný, jaskynný mlok; lat. "Proteus anguinus"). 
Je to slepý druh obojživelníka, endemit žijúci v podzemných vodách krasových jaskýň v Dinároch. Žije vo vodách, ktoré tečú cez rozsiahly vápencový región povodia rieky Soča blízko mesta Trieste (Taliansko), v južnom Slovinsku v juhozápadnom Chorvátsku a v Hercegovine. Bol introdukovaný aj do francúzskych Pyrenejí a na severovýchod Talianska. Je to jediný európsky výlučne jaskynný chordát. Miestni obyvatelia ho pre biele sfarbenie príležitostne nazývajú „ľudská ryba“ (doslovný preklad z a ) alebo „biela/jaskynná salamandra“.
Prvá písomná zmienka o jaskyniarovi pochádza z diela "Slava vojvodine Kranjske" od Valvasora, opísal ho ako dračie mláďa. Jaskyniara spomenul vo svojom diele "O pôvode druhov" aj Charles Darwin ako príklad redukovania častí organizmu, ktoré sa nepoužívajú.
Opis.
Tento živočích je známy svojou adaptáciou na život v úplnej tme a v podzemnom afotickom prostredí. Jeho oči nie sú dokonale vyvinuté, je čiastočne slepý (na svetlo je citlivý), ale ostatné zmysly má zlepšené, hlavne čuch a sluch, dokáže detegovať vibrácie, má chemoreceptory a elektroreceptory. V pokožke nemá pigment, jeho sfarbenie je biele až ružovkasté, môže byť sivé alebo aj žlté. Na rozdiel od väčšiny obojživelníkov je jaskyniar výlučne vodný živočích. Vodu nikdy neopúšťa, vo vode spí, kŕmi sa a rozmnožuje. Žije v jemne nakyslej sladkej vode s vysokým obsahom kyslíka. Teplota vody je v rozmedzí od 5 do 15 °C.
Na predných končatinách má tri prsty ale na zadných iba dva. Je to neotenický druh, čiže je pohlavne dospelý už v larválnom štádiu. Už v larválnom štádiu má veľké vonkajšie žiabre červenej farby. Tie mu ostávajú po celý život. Má dlhý chvost a ploskú podlhovastú hlavu. Dorastá do 20 – 30 cm.
Potrava.
Živí sa rôznonôžkami, larvami hmyzu a ďalšími malými bezstavovcami. Požiera aj detrit. Korisť v tme loví pomocou chemoreceptorov, je citlivý na zvukové vlny a vibrácie.
Rozmnožovanie.
Rozmnožovanie nie je sezónne a závisí od stability biotopu v ktorom sa nachádzajú. Počas rozmnožovania sú samci teritoriálni a agresívne bránia svoje územie. Samec vábi samičku pachom, ktorý k nej umiestni kývaním chvosta. Potom pred samičku umiestni spermie, ktoré samica zachytí kloakou. Po oplodnení samička pripevní na kamene alebo kmene cca 70 až 100 vajíčok. Vajíčka stráži samica. Samica môže spermie uložiť v kloake (spermathecae) aj na viac ako 6 mesiacov a tým proces oplodnenia oddialiť. Dokážu sa rozmnožovať aj rodením živých mláďat (viviparia). Ich rozmnožovací cyklus je veľmi pomalý, pária sa cca. každých 12 rokov.
Vnútorná systematika.
Druh sa podľa niektorých autorov delí na dva poddruhy:&lt;br&gt;
Podľa iných názorov je taxón parkelj integrálnou súčasťou druhu "Proteus anguinus", nie je teda poddruhom.
Quaesitosaurus

Quaesitosaurus („neobyčajný jašter“) je vyhynutý rod sauropóda zo skupiny Titanosauria, objaveného ruskými paleontológmi v Mongolsku v roku 1983. Tento dinosaurus dorastal do dĺžky asi 12 m, možno však až 23 m. Žil v období vrchnej kriedy (asi pred 85 až 70 miliónmi rokov). Jediný druh je Quaesitosaurus orientalis.
Materiál tohto druhu pozostáva výhradne z nekompletnej lebky, objavenej v súvrství Barun Goyot, neďaleko Shar Tsavo v mongolskej púšti Gobi. Lebka je nízka, dlhá a zuby kolíkovité. Je pravdepodobné, že tvar tela bol blízky zástupcom diplodokidov, ako bol Diplodocus. Blízkym príbuzným Quaesitosaura mohol byť aj iný mongolský sauropód, Nemegtosaurus, niekedy dokonca považovaný len za inú varietu rovnakého druhu.
Qingxiusaurus

Qingxiusaurus je vyhynutý rod sauropóda, žijúceho v období vrchnej kriedy na území dnešnej Číny. Opísaný bol v roku 2008 čínskymi paleontológmi podľa niekoľkých stavcov, kostí hrudníka a predných končatín. Qingxiusaurus bol rovnako ako iné titanosaury masívne stavaný štvornohý bylinožravec. Dorastal do dĺžky asi 15 m a vážil približne 20 t. Typový a zároveň jediný druh je Qingxiusaurus youjiangensis.